open-index/open-wikipedia-markdown huggingface dataset:
Fabio Groso

**Fabio Groso** (, dzimis ) ir Itālijas futbola treneris un bijušais futbolists, spēlējis aizsarga pozīcijā, bijušais Itālijas futbola izlases dalībnieks. Kopš 2024. gada Groso ir Itālijas futbola čempionāta B sērijas komandas *[[US Sassuolo Calcio|Sassuolo]]* galvenais treneris.

Savu karjeru Groso iesāka vairākos Itālijas zemāko līgu klubos. No 2004. līdz 2006. gadam Groso sevi spilgti apliecināja ''Palermo'' komandā. Nākamo sezonu Groso pavadīja *[[Milānas "Internazionale"|Inter Milan]]* komandā, kur viņš izcīnīja ''Serie A'' čempionu titulu. Vēlāk ieguvis arī *[[Ligue 1]]* titulu ar Lionas "Olympique" komandu. Savu karjeru noslēdza ar Itālijas čempionu titulu ''Juventus'' komandā.

Itālijas futbola izlasē Groso aizvadīja 48 mačus un guva 4 vārtus. Groso guva uzvaras vārtus pret Vāciju 2006. gada FIFA Pasaules kausa pusfinālā. Iesitis arī izšķirošo pēcspēles sitienu finālā pret Franciju, nodrošinot Itālijai ceturto FIFA Pasaules kausu. Pārstāvējis izlasi arī 2008. gada Eiropas čempionātā.

## Sasniegumi
### Spēlētāja karjera
**Perugia**

* UEFA Intertoto kauss: 2003

**Inter Milan**

* Itālijas Serie A: 2006—07
* Supercoppa Italiana: 2006

**Lyon**

* Francijas Ligue 1: 2007—08
* Coupe de France: 2007—08
* Trophée des Champions: 2007

**Juventus**

* Itālijas Serie A: 2011—12

**Itālija**

* FIFA Pasaules kauss : 2006

### Trenera karjera

**Frosinone Calcio**

* **[[Itālijas futbola čempionāta B sērija|B sērija]]**
** Čempioni: 2022—23

## Ārējās saites
Andželo Peruci

**Andželo Peruci** (, dzimis ) ir bijušais Itālijas futbolists, spēlējis vārtsarga pozīcijā, bijušais Itālijas futbola izlases dalībnieks.

Peruci tiek dēvēts par vienu no visu laiku labākajiem itāļu vārtsragiem. Trīs reizes ieguvis Itālijas ''Serie A'' labākā vārtsarga balvu. Savas karjeras laikā pārstāvējis ''Roma'', ''Hellas Verona'', ''Juventus'', *[[Milānas "Internazionale"|Inter Milan]]* un ''Lazio''. Vislielākos panākumus guvis ar *Juventus* komandu, ar kuru viņš izcīnīja trīs *Serie A* titulus, *[[Coppa Italia]]*, UEFA kausu un UEFA Čempionu līgu. Savu karjeru noslēdza ar *Lazio* komandu 2007. gadā.

Itālijas futbola izlases sastāvā piedalījies 31 spēlē. Kopā ar izlasi ieguvis 2006. gada FIFA Pasaules kausu. Vēl pārstāvējis izlasi 1992. gada vasaras olimpiskajās spēlēs, kā arī 1996. un 2004. gada Eiropas čempionātā.

## Sasniegumi
**Juventus**

* Itālijas Serie A: 1994–95, 1996–97, 1997–98
* Coppa Italia: 1994–95
* Supercoppa Italiana: 1995, 1997
* UEFA Čempionu līga: 1995–96
* UEFA kauss: 1992–93
* UEFA Superkauss: 1996
* Starpkontinentālais kauss: 1996

**Lazio**

* Coppa Italia: 2003–04
* Supercoppa Italiana: 2000

**Itālija**

* FIFA Pasaules kauss: 2006

## Atsauces

## Ārējās saites
Vinčenco Jakvinta

**Vinčenco Jakvinta** (, dzimis ) ir bijušais Itālijas futbolists, spēlējis uzbrucēja pozīcijā, bijušais Itālijas futbola izlases dalībnieks.

Savas karjeras sākumu pavadījis dažādos Itālijas zemāko līgu klubos. 2000. gadā Jakvinta pievienojās ''Udinese''. Pēc sekmīga posma *Udinese* komandā, Jakvinta 2007. gadā pievienojās ''Juventus''. Ar komandu 2012–13. gada sezonā izcīnījis Itālijas ''Serie A'' čempionu titulu.

Itālijas futbola izlases sastāvā nospēlējis 40 mačus. Ar izlasi uzvarējis 2006. gada FIFA Pasaules kausā. Piedalījies arī 2010. gada FIFA Pasaules kausā.

## Sasniegumi
**Juventus**

* Itālijas Serie A: 2012–13

**Itālija**

* FIFA Pasaules kauss: 2006

## Ārējās saites
Asins–smadzeņu barjera

**Asins—smadzeņu** (**hematoencefāliskā**) **barjera** ir ļoti selektīva, daļēji caurlaidīga endotēlija šūnu robeža, kas neļauj izšķīdušajām vielām cirkulējošajās asinīs neselektīvi iekļūt centrālās nervu sistēmas ārpusšūnu šķidrumā, kur atrodas neironi. Asins—smadzeņu barjeru veido kapilāru sienu endotēlija šūnas, astrocītu gali, kas aptver kapilāru, un pericīti, kas atrodas kapilāra pamatnes (bazālajā) membrānā. Šī sistēma ļauj dažām molekulām pasīvi difundēt, kā arī selektīvi un aktīvi transportēt dažādas barības vielas, jonus, organiskos anjonus un tādas makromolekulas kā glikozi, ūdeni un aminoskābes, kurām ir izšķiroša nozīme neironu darbībā.

Asins—smadzeņu barjera ierobežo patogēnu iekļūšanu, asinīs izšķīdušo vielu difūziju un lielu vai hidrofilu molekulu nonākšanu cerebrospinālajā šķidrumā, vienlaikus ļaujot difundēt O<sub>2</sub>, CO<sub>2</sub> un hidrofobām molekulām (hormoniem un mazām nepolārām molekulām). Barjeras šūnas aktīvi transportē vielmaiņas produktus, piemēram, glikozi, pāri barjerai, izmantojot specifiskus transporta proteīnus. Barjera arī ierobežo perifēro imūno faktoru, piemēram, signalizācijas molekulu, antivielu un imūnsistēmas šūnu, iekļūšanu centrālajā nervu sistēmā, tādējādi izolējot smadzenes no bojājumiem, ko izraisa perifērās imūnās parādības. 

Specializētajām smadzeņu struktūrām, kas piedalās maņu un sekrēcijas integrācijā smadzeņu neirālajās ķēdēs — aptverošajos orgānos un koroīdajā pinumā, ir ļoti caurlaidīgi kapilāri. 
thumb| Skice, kurā parādīta smadzeņu asinsvadu struktūra

## Atsauces

## Ārējās saites
Kauja Jadrangas ielejā

**Kauja Jadrangas ielejā** jeb **Jadrangas kauja** bija pirmā liela mēroga militāra sadursme starp ASV Armiju un Vjetnamas tautas armiju Vjetnamas kara laikā. Kauja ilga trīs dienas un sastāvēja no divām galvenajām sadursmēm. Tā ir iegājusi vēsturē kā pirmais liela mēroga aviouzbrukums ar helikopteru iesaisti, kā arī kā pirmā kauja vēsturē, kad taktiskajam atbalstam tika pielietoti *[[Boeing B-52 Superfortress]]* bumbvedēji.

## Ārējās saites

* LZ X-Ray
* Jack Smith's account of the battle
* 
* Panel discussion on the Battle of Ia Drang, featuring Vince Cantu, Bruce Crandall, Joseph Galloway, Tone Johnson, and Joe Marm, April 26, 2016, C-SPAN
AUKUS

***AUKUS*** (no angļu **''A**ustralia, **U**nited **K**ingdom, **U**nited **S**tates*) ir trīspusēja savienība ([[Starptautisks līgums|pakts]]) starp [[Austrālija|Austrāliju]], [[Apvienotā Karaliste|Apvienoto Karalisti]], [[Amerikas Savienotās Valstis|Amerikas Savienotajām Valstīm]]. Par tās izveidi paziņots 2021. gada 15. septembrī. Savienība ir vērsta pret [[Ķīna]]s ietekmes pieaugumu [[Indijas okeāns|Indijas]] un [[Klusais okeāns|Klusā okeāna]] apvidū. 

Pirmā savienības darbības plānotā izpausme būs [[Karaliskā Austrālijas Jūras kara flote|Austrālijas Jūras kara flotes]] stiprināšana ar [[Atomzemūdene|atomzemūdenēm]]. *AUKUS'' jau ir izraisījis negatīvu attieksmi Francijā, kurai bija 56 miljardu eiro vērts līgums par zemūdeņu piegādi Austrālijai, un Ķīnā, pret kuru savienība faktiski vērsta. 

## Atsauces
Pedro Pičardo

**Pedro Pablo Pičardo Peralta** (; dzimis ) ir Kubā dzimis Portugāles vieglatlēts, startē trīssoļlēkšanas sacensībās. Izcīnījis zelta medaļu 2020. gada vasaras olimpiskajās spēles, kā arī 2022. un 2025. gada Pasaules čempionātā. Līdz 2015. gadam pārstāvējis Kubu, kopš 2017. gada ir Portugāles pilsonis un kopš 2019. gada startē zem Portugāles karoga.

P. Pičardo pieder Kubas rekords trīssoļlēkšanā (18,08 m) un Portugāles rekords trīssoļlēkšanā (17,98 m). 2022. gada Pasaules čempionātā Jūdžīnā viņš pirmo reizi kļuva par pasaules čempionu. Pirms tam, vēl pārstāvot Kubu, bija izcīnījis divas sudraba medaļas (2013, 2015).

## Atsauces

## Ārējās saites
Etrusku valoda

**Etrusku valoda** ir mirusi valoda, kas tika izmantota senajā Etrūrijā, kur tajā runāja etruski, viena no senajām Eiropas civilizācijām. Lai gan lielākā daļa Eiropas valodu pieder indoeiropiešu valodu saimei, etrusku valoda piederēja tirsēniešu valodu saimei. Mūsdienās visas tirsēniešu valodu saimes valodas ir mirušas, taču no tām visām etrusku valoda ir vislabāk zināma un izpētīta.
Blome (Viļķenes pagasts)

**Blome** ir apdzīvota vieta Limbažu novada Viļķenes pagastā pie Vitrupes, kas izveidojusies uz **Blomes muižas** () zemes.

## Vēsture
1772. gadā Godofreds fon Linke (*von Lincke*) Blomes muižu izsolē par 13 800 dālderiem pārdeva aptiekāram Johanam Ernestam Šprotem (*Sprotte*), kurš 1783. gadā kļuva par Limbažu pirmo birģermeistaru.
1786. gadā J. Šprote pārdeva aptieku un pārcēlās uz savu lauku īpašumu. Pēc viņa nāves mantojuma dalīšanā 1788. gadā muižu par 17 000 dālderiem nopirka viņa meita Anna Elizabete, bet pēc desmit gadiem Blomi ieķīlāja par uz pusi lielāku summu Johanam Eberhardam Timmam (*Timm*). Viņa atraitne Frederika 1820. gadā muižu nodeva lietošanā Vilhelmīnei fon Holstai (*von Holst*). 1832. gadā Blome piederēja Kārlim fon Holstam, bet vēlāk muižu kopīpašumā mantoja viņa atraitne Šarlote un meita Vilhelmīne Luīze.

## Atsauces
Mauro Kamoranēzi

**Mauro Kamoranēzi** (, dzimis ) ir Itālijas futbola treneris un bijušais futbolists, spēlējis pussarga pozīcijā, bijušais Itālijas futbola izlases dalībnieks. Kopš 2024. gada Kamoranēzi ir Kipras Pirmās divīzijas kluba *[[Anorthosis Famagusta FC|Anorthosis Famagusta]]* galvenais treneris.

Dzimis Argentīnā, kur arī sācis savu karjeru. Vēlāk spēlējis arī Meksikas un Urugvajas klubos. 2000. gadā Kamoranēzi pārcēlās uz Itāliju un pievienojās ''Hellas Verona''. 2002. gadā Kamoranēzi pievienojās ''Serie A'' čempioniem ''Juventus''. Ar *Juventus* komandu vienreiz kļuvis par *Serie A* čempionu, vienreiz par ''Serie B'' čempionu un divreiz ieguvis *[[Supercoppa Italiana]]*. 2010. gadā viņš pievienojās Vācijas Bundeslīgas komandai *[[VfB Stuttgart]]*, bet nākamgad atgriezās Argentīnā, kur viņš noslēdza savu karjeru.

Kamoranēzi vecvectēvs bija itālis, tādējādi viņam bija iespēja pārstāvēt gan Argentīnu, gan Itāliju. 2003. gadā Kamoranēzi debitēja Itālijas izlases sastāvā. Ar Itāliju uzvarējis 2006. gada FIFA Pasaules kausā. Spēlējis arī 2004. un 2008. gada Eiropas čempionātā, kā arī 2010. gada FIFA Pasaules kausā.

## Sasniegumi
**Juventus**

* Itālijas Serie A: 2002—03
* Supercoppa Italiana: 2002, 2003
* Itālijas Serie B: 2006—07

**Itālija**

* FIFA Pasaules kauss: 2006

## Ārējās saites
Simone Perrota

**SImone Perrota** (, dzimis ) ir bijušais Itālijas futbolists, spēlējis pussarga pozīcijā, bijušais Itālijas futbola izlases dalībnieks.

Savas karjeras sākumā spēlējis dažādos Itālijas klubos, kā ''Reggina'', ''Juventus'', ''Bari'' un ''Chievo Verona''. 2004. gadā pievienojies *[[AS Roma]]*, kur pavadījis savu lielāko daļu karjeras. Ar *Roma* komandu divreiz izcīnījis *[[Coppa Italia]]* un vienreiz *[[Supercoppa Italiana]]*. Savu karjeru noslēdzis 2013. gadā.

Itālijas futbola izlases sastāvā Perrota debitēja 2002. gadā. Kopumā piedalījies 48 mačos, kuros guvis 2 vārtus. Ar Itālijas izlasi uzvarējis 2006. gada FIFA Pasaules kausā. Spēlējis arī 2004. un 2008. gada Eiropas čempionātā.

## Sasniegumi
**Roma**

* Coppa Italia: 2006–07, 2007–08
* Supercoppa Italiana: 2007

**Itālija**

* FIFA Pasaules kauss: 2006

## Ārējās saites
Kristjans Dzakardo

**Kristjans Dzakardo** (, dzimis ) ir bijušais Itālijas futbolists, spēlēja aizsarga pozīcijā, bijušais Itālijas futbola izlases dalībnieks.

Savu spēlētāja karjeru iesācis 2000. gadā ''Bologna'' komandā, kur viņš spēlēja līdz 2004. gadam. Vēlāk četrus gadus pavadījis ''Palermo'' komandā. 2008–09. gada sezonu pavadījis Vācijas komandā *[[VfL Wolfsburg]]*, kur viņš palīdzēja komandai iegūt Vācijas Bundeslīgas titulu. Vēlāk līdz 2013. gadam pārstāvējis ''Parma'' komandu, tad spēlējis *[[AC Milan]]*. Vēlāk spēlējis Itālijas komandās ''Carpi'' un ''Vicenza'', Maltas komandā ''Ħamrun Spartans'', bet karjeru noslēdzis Sanmarīno komandā ''Tre Fiori''.

Itālijas futbola izlases sastāvā nospēlējis 17 spēlēs un guvis vienus vārtus. Ar izlasi uzvarējis 2006. gada FIFA Pasaules kausā.

## Sasniegumi
**VfL Wolfsburg**

* Vācijas Bundeslīga: 2008–09

**Tre Fiori**

* Coppa Titano: 2018–19

**Itālija**

* FIFA Pasaules kauss: 2006

## Ārējās saites
Marko Amelja

**Marko Amelja** (, dzimis ) ir Itālijas futbola treneris un bijušais futbolists, spēlējis vārtsarga pozīcijā, bijušais Itālijas futbola izlases dalībnieks.

Savu lielāko un veiksmīgāko daļu karjeras pavadījis ''Livorno''  komandā, kur viņš kopumā nospēlēja 181 spēles. Vēlāk spēlējis vairākos citos Itālijas klubos, kā arī bijis Anglijas Premjerlīgas komandas ''Chelsea'' rezerves vārtsargs.

Itālijas futbola izlases sastāvā ieguvis bronzas medaļu 2004. gada vasaras olimpiskajās spēlēs. Kopā ar izlasi uzvarējis 2006. gada FIFA Pasaules kausā. Amelja tika iekļauts Itālijas izlases sastāvā arī 2008. gada Eiropas čempionātā.

## Sasniegumi
**Livorno**

* Itālijas C1 sērija: 2001–02

**Milan**

* Itālijas A sērija: 2010–11
* Supercoppa Italiana: 2011

**Itālija**

* FIFA Pasaules kauss: 2006

## Ārējās saites
Balkānu kaujas grupa

**Balkānu Kaujas grupa** ir viena no Eiropas Savienības kaujas grupām. Tiek apzīmēta arī ar ***HELBROC*** (no angļu **''Hel**las, **B**ulgaria, **Ro**mania, **C**yprus''). Šo kaujas grupu veido vienības no četrām Eiropas Savienības dalībvalstīm Grieķijas, Bulgārijas, Rumānijas, Kipras un divām valstīm, kas nav Eiropas Savienībā, Ukrainas un Serbijas.

thumb|228x228px|Balkānu kaujas grupas dalībvalstis

## Ārējās saites
*Official Greek Defense Staff PR (18MB)
*Cyprus signs Balkan battle group for EU
Hana Mandlīkova

**Hana Mandlīkova** (; dzimusi ) ir karjeru beigusi Čehoslovākijas un Austrālijas tenisiste, pieckārtējā *Grand Slam* turnīru uzvarētāja vienspēlēs (4 reizes) un sieviešu dubultspēlēs (1 reizi), 1986. gada ''Virginia Slims'' čempionāta uzvarētāja dubultspēlēs, trīskārtējā Federācijas kausa ieguvēja Čehoslovākijas izlases sastāvā. Kopš 1994. gada Starptautiskās tenisa slavas zāles locekle.

## Ārējās saites
Mēs mainām noteikumus

**"Mēs mainām noteikumus"** ir  izveidota politiskā partija, kas no dibināšanas līdz 2026. gada februārim pastāvēja ar nosaukumu **"Republika"**. Partija "Republika" sevi pozicionēja kā centrisku. Pašreiz partijas galvenais mērķis ir mainīt vēlēšanu sistēmu. Partijas vadītājs ir režisors Alvis Hermanis.

## Vēsture
Partijas izveides iniciators bija Saeimas deputāts un bijušais ministrs Vjačeslavs Dombrovskis. 13. Saeimā partija tās izveidošanas brīdī bija pārstāvēta ar 4 deputātiem: V. Dombrovskis, Evija Papule (13. Saeimas vēlēšanās abi ievēlēti no "Saskaņas") un Kaspars Ģirģens, Ēriks Pucens (ievēlēti no KPV LV saraksta).

2022. gada 16. februārī V. Dombrovskis kopā ar saviem domubiedriem pameta partiju, paziņojot, ka neredz par iespējamu sadarboties ar brāļiem Sandi un Kasparu Ģirģeniem, kas pārņēmuši partijas vadību. S. Ģirģens Dombrovski vaino par vairāk nekā 300 "pazaudētiem" biedru iesniegumiem.

Partija apgalvo, ka iestājas par samazinātu referenduma slieksni, tautas vēlētu prezidentu ar "profesionāļu" valdību, par kuru atbild prezidents, kā arī aicina Saeimā ievēlēt bezpartejiskus deputātus, līdzīgi kā tas notiek Lietuvas Seimā.

Partija piedalījās 14. Saeimas vēlēšanās, taču parlamentā neiekļuva.

2022. gada 5. martā partijas biedru kongresā par partijas vadītāju kļuva Sandis Ģirģens, bet 2024. gadā amatu pārņēma Ēriks Pucens.

2025. gada nogalē latviešu teātra un operas režisors Alvis Hermanis, kurš tikko bija pametis paša veidoto politisko organizāciju "Bez partijām", paziņoja, ka ir pievienojies partijai "Republika". 2026. gada 10. februārī mainīja partijas nosaukumu uz "Mēs mainām noteikumus", bet pats Hermanis tika iecelts par partijas valdes priekšsēdētāju. Vietu valdē saglabāja arī tās iepriekšējais vadītājs Ē. Pucens, bet par otru valdes locekli kļuva programmētājs Jāzeps Baško.

## Vēlēšanas

### Saeimas vēlēšanas

## Iepriekšējie logo

## Atsauces

## Ārējās saites
* Partijas ''Facebook'' lapa
Spiegs, kurš mīlēja mani

**"Spiegs, kurš mīlēja mani"** () ir 1977. gada spiegu filma un *[[Eon Productions]]* Džeimsa Bonda filmu sērijas desmitā filma, kurā Rodžers Mūrs jau trešo reizi attēlo britu specdienesta MI6 aģentu 007 Džeimsu Bondu. Filmas sižets ir balstīts uz 1962. gada Iana Fleminga tāda paša nosaukuma romānu.

Filmā ļaundaris Karls Štrombergs plāno iznīcināt pasauli un radīt jaunu civilizāciju zem jūras. Bonds sadarbojas ar padomju aģentu Anju Amasovu, lai apturētu ļauno plānu, kamēr viņus cenšas nogalināt spēcīgais Štromberga rokaspuisis Džozs (*Jaws*). 

Filmas režisors ir Luiss Girlberts, bet galvenās lomas tēlo Rodžers Mūrs, Barbara Baha un Kurds Jirgenss.

## Ārējās saites
Marčello Lipi

**Marčello Romeo Lipi** (, dzimis ) ir bijušais Itālijas futbolists un futbola treneris, spēlējis libero pozīcijā. Divas reizes bijis Itālijas futbola izlases galvenais treneris. Lipi vadībā Itālijas izlase izcīnīja uzvaru 2006. gada FIFA Pasaules kausā.

Lipi tiek uzskatīts par vienu no labākajiem un veiksmīgākajiem futbola treneriem vēsturē. 2007. gadā žurnāls *[[The Times]]* iekļāva viņu 50 visu laiku labāko treneru sarakstā. Savas karjeras laikā viņš izcīnīja vienu FIFA Pasaules kausu, piecus Itālijas A sērijas titulus, trīs Ķīnas Superlīgas titulus, vienu *[[Coppa Italia]]*, vienu Ķīnas FA kausu, četrus *[[Supercoppa Italiana]]*, vienu UEFA Čempionu līgas trofeju, vienu AFC Čempionu līgas trofeju, UEFA Superkausu un Starpkontinentālo kausu.

1996. un 1998. gadā Starptautiskā Futbola vēstures un statistikas federācija Lipi atzina par gada labāko treneri, bet 2006. gadā par labāko izlašu treneri.

## Sasniegumi

### Trenera karjera
**Juventus**

* Itālijas Serie A: 1994–95, 1996–97, 1997–98, 2001–02, 2002–03
* Coppa Italia: 1994–95
* Supercoppa Italiana: 1995, 1997, 2002, 2003
* UEFA Čempionu līga: 1995–96
* UEFA Superkauss: 1996
* Starpkontinentālais kauss: 1996

**Guangzhou Evergrande**

* Ķīnas Superlīga: 2012, 2013, 2014
* Ķīnas FA kauss: 2012
* Ķīnas FA Superkauss: 2012
* AFC Čempionu līga: 2013

**Itālija**

* FIFA Pasaules kauss: 2006

## Atsauces

## Ārējās saites
Masimo Odo

**Masimo Odo** (, dzimis ) ir Itālijas futbola treneris un bijušais futbolists, spēlējis labās malas aizsarga pozīcijā, bijis Itālijas futbola izlases dalībnieks. Kopš 2025. gada Odo ir *[[Milan Futuro]]* (*[[AC Milan]]* rezerves komanda) galvenais treneris.

Savas spēlētāja karjeras laikā Odo pārstāvēja vairākus Itālijas klubus. Visspilgtāk pārstāvējis ''Lazio'' komandu, ar kuru viņš uzvarēja *[[Coppa Italia]]*, kā arī *[[AC Milan]]*, ar kuru viņš uzvarēja Itālijas A sērijā un ieguva UEFA Čempionu līgas trofeju.

Ar Itālijas futbola izlasi uzvarējis 2006. gada FIFA Pasaules kausā. Piedalījies arī 2004. gada Eiropas čempionātā.

## Sasniegumi

### Spēlētāja karjera
**Lazio**

* Coppa Italia: 2003—04

**Milan**

* Itālijas Serie A: 2010—11
* Supercoppa Italiana: 2011
* UEFA Čempionu līga: 2006—07
* UEFA Superkauss: 2007
* FIFA Klubu Pasaules kauss: 2007

**Itālija**

* FIFA Pasaules kauss: 2006

## Ārējās saites
Sastāva nemainības likums

**Sastāva nemainības likums** ir ķīmijas likums, kurš nosaka, ka ķīmiski tīram savienojumam, kura īpašības pamatā nosaka molekulas struktūra, neatkarīgi no iegūšanas veida ir viens un tas pats sastāvs.

Šis likums neattiecas uz daudzām vielām, kuru īpašības pamatā noteic kristālrežģa uzbūve (piemēram, SiO<sub>2</sub>, PbS).

## Atsauces
2021. gada Eiropas čempionāts basketbolā sievietēm

**2021. gada [[Eiropas čempionāts basketbolā sievietēm]]** (*EuroBasket Women 2021*) bija 38. kontinenta čempionāts, kas notika Francijā un Spānijā no 17. līdz 27. jūnijam. Eiropas čempionātā piedalījās 16 Eiropas sieviešu basketbola izlases.

Otro reizi par Eiropas čempionēm kļuva Serbijas izlases basketbolistes. Soņa Vasiča tika atzīta par turnīra vērtīgāko spēlētāju.

Šis bija pirmais Eiropas čempionāta finālturnīrs kopš 2003. gada, kurā nepiedalījās Latvijas izlase, kas tādējādi bija spēlējusi 8 finālturnīros pēc kārtas.

## Turnīra formāts
Turnīra pirmajā posmā — pirmajā kārtā — visas 16 izlases tika sadalītas četrās grupās pa četrām izlasēm katrā. Pirmajā kārtā tika aizvadīts viena apļa turnīrs, pēc kura ceturtdaļfinālam kvalificējās katras grupas uzvarētāja, astotdaļfinālam — katras grupas 2. un 3. vietas ieguvējas, savukārt pēdējo vietu ieņēmušās izlases beidz dalību turnīrā.

Izslēgšanas spēlēs ir četras kārtas: astotdaļfināli, ceturtdaļfināli, pusfināli un fināli. Ceturtdaļfinālu zaudētāji savā starpā noskaidroja 5.—8. vietas sadalījumu, savukārt ceturtdaļfinālu uzvarētājas turpināja cīņu par čempiontitulu. Pirmās sešas vietas ieņēmušās izlases kvalificējās 2022. gada FIBA Pasaules kausa basketbolā sievietēm kvalifikācijas turnīram.

## Pirmā kārta
### A grupa

### B grupa

### C grupa

### D grupa

## Izslēgšanas spēles

;Spēles par iekļūšanu Pasaules kausa kvalifikācijas turnīrā

## Vietu sadalījums

## Atsauces

## Ārējās saites
* FIBA Europe mājaslapa
Karloss Bokanegra

**Karloss Bokanegra** (, dzimis ) ir bijušais ASV futbolists, spēlējis aizsarga pozīcijā, bijis ASV futbola izlases dalībnieks, sešus gadus bijis arī izlases kapteinis.

Divas reizes ticis atzīts par MLS gada labāko aizsargu. Pārstāvējis komandas ASV, Anglijā, Francijā, Skotijā un Spānijā.

ASV futbola izlasi pārstāvējis 2006. un 2010. gada FIFA Pasaules kausā, kā arī četros CONCACAF Zelta kausa finālturnīros. No 2007. līdz 2012. gadam bijis izlases kapteinis.

## Sasniegumi
**Chicago Fire**

* U.S. Open Cup: 2000, 2003

**ASV**

* CONCACAF Zelta kauss: 2002, 2007

**Individuālie sasniegumi**

* MLS gada labākais jaunais spēlētājs: 2000
* MLS gada labākais aizsargs: 2002, 2003

## Ārējās saites
Klaudio Reina

**Klaudio Reina** (; dzimis ) ir bijušais ASV futbolists, spēlējis pussarga pozīcijā, bijis ASV futbola izlases dalībnieks un kapteinis.

Savu karjeru sācis Vācijā, *[[Bayer Leverkusen]]* komandā. Spēlējis arī *[[VfL Wolfsburg]]* komandā. No 1999. gada līdz 2001. gadam spēlējis Skotijas komandā ''Rangers''. Ar *Rangers* komandu vienreiz uzvarējis Skotijas Premjerlīgā un vienreiz ieguvis Skotijas kausu. Vēlāk spēlējis Anglijas komandās ''Sunderland'' un ''Manchester City''. Savu karjeru noslēdzis MLS komandā ''New York Red Bulls''.

Ar ASV futbola izlasi spēlējis 1994., 1998., 2002. un 2006. gada FIFA Pasaules kausā, kā arī 1992 un 1996. gada vasaras olimpiskajās spēlēs.

Klaudio dēls Džovanni arī ir futbolists.

## Sasniegumi
**Rangers**

* Skotijas Premjerlīga: 1999–2000
* Skotijas kauss: 1999–2000

## Ārējās saites
Marks Viduka

**Marks Entonijs Viduka** (, dzimis ) ir bijušais Austrālijas futbolists, spēlējis uzbrucēja pozīcijā, bijis Austrālijas futbola izlases dalībnieks un kapteinis.

Savas karjeras laikā pārstāvējis Austrālijas komandu *[[Melbourne Knights]]*, Horvātijas komandu ''Dinamo Zagreb'', Skotijas komandu ''Celtic'' un Anglijas komandas ''Leeds United'', ''Middlesbrough'' un ''Newcastle United''.

Austrālijas futbola izlasi pārstāvējis 2006. gada FIFA Pasaules kausā un 1996. gada vasaras olimpiskajās spēlēs.

## Sasniegumi
**Melbourne Knights**

* NSL: 1994–95
* NSL kauss: 1994–95

**Dinamo Zagreb**

* Horvātijas Pirmā līga: 1995–96, 1996–97, 1997–98
* Horvātijas kauss: 1995–96, 1996–97, 1997–98

**Celtic**

* Skotijas Līgas kauss: 1999–2000

**Individuālie sasniegumi**

* Okeānijas gada futbolists: 2000
* NSL labākais vārtu guvējs: 1993–94, 1994–95
* Skotijas Premjerlīgas labākais vārtu guvējs: 1999–2000

## Ārējās saites
Pasaules čempionāts florbolā sievietēm

**Pasaules čempionāts florbolā sievietēm** ir galvenais sieviešu florbola izlašu turnīrs pasaulē. Tajā tiek noteikta pasaules spēcīgākā valstsvienība. Turnīru organizē Starptautiskā Florbola federācija (IFF). Pasaules čempionāts kopš 1997. gada notiek reizi divos gados. Sākotnēji čempionāts tika aizvadīts maijā un jūnijā, bet kopš 2009. gada parasti notiek decembrī vai novembra beigās. Kopš 2011. gada finālturnīrā piedalās 16 izlases.

Visvairāk reizes ir uzvarējusi Zviedrijas izlase. Par pasaules čempionēm ir kļuvušas arī Somijas un Šveices florbolistes. Līdz šim medaļas ir izcīnījušas piecu valstu izlases. Čempionātā regulāri piedalās arī Latvijas izlase, kuras augstākais sasniegums līdz šim ir 4. vieta 2007. gada čempionātā. 2001. gadā čempionāts notika Latvijā.

## Rezultāti

### Medaļu tabula

## Ārējās saites
* Pasaules čempionāts florbolā sievietēm IFF vietnē
Ežēns Balme

**Ežēns Žans Fransuā Balme** (; dzimis , miris ) bija franču sporta šāvējs, olimpiskās bronzas medaļu ieguvējs. Startējis 1900. gada Parīzes un 1908. gada Londonas vasaras olimpiskajās spēlēs.

1900. gada vasaras olimpiskajās spēlēs Parīzē viņš startēja 20 metru ātršaušanā ar pistoli (disciplīnu SOK neatzīst kā "olimpisko") . Šajā disciplīnā viņš izcīnīja 3. vietu (57 punkti), piekāpjoties saviem tautiešiem Morisam Laruī un Leonam Moro.

1908. gada vasaras olimpiskajās spēlēs Londonā viņš startēja divās šaušanas disciplīnās. Labāko rezultātu viņš izcīnīja 300 metru šaušanā trijās pozīcijās vīriešu komandām, kur Francijas komanda ieguva 3. vietu. Savukārt Šaušanā ar militāro šauteni vīriešu komandām viņš Francijas komandai palīdzēja izcīnīt 4. vietu.

## Rezultāti
### Olimpiskās spēles

## Atsauces

## Ārējās saites
* Ežēns Balme (Olympics profils) 
* Ežēns Balme (Olympedia profils) 
* Ežēns Balme (Sports Reference profils)
Brīvais

**"Brīvais"** () ir 2021. gada ASV zinātniskās fantastikas asa sižeta kinokomēdija. Filmas režisors ir Šons Levijs, scenārija autori Mets Libermans un Zaks Pens. 
Raiens Renoldss atveido bankas kasieri, kas atklāj, ka patiesībā ir nespēlētāja tēls atvērtās pasaules videospēlē, un kļūst par varoni, cenšoties izglābt draugus no izdzēšanas. Pārējās lomas atveido Džodija Komera, Džo Kīrijs, Lils Rels Houerijs, Utkāršs Ambudkārs un Taika Vaititi.

Pēc pirmizrādes atlikšanas uz gadu COVID-19 pandēmijas dēļ, ASV kinoteātros filmu "Brīvais" *[[RealD 3D]]*, IMAX un *[[Dolby Cinema]]* formātos sāka demonstrēt no . Filmas pasaules kases ieņēmumi ir vairāk nekā  ASV dolāru. Filma galvenokārt saņēmusi pozitīvas kritiķu atsauksmes. Filma nominēta 94. Kinoakadēmijas balvai un 75. BAFTA kino balvai par labākajiem vizuālajiem efektiem.

## Atsauces

## Ārējās saites
Treisija Ostina

**Treisija Ostina** (; dzimusi ) ir bijusī amerikāņu tenisiste, WTA sieviešu vienspēļu ranga bijusī līdere. Trīs *Grand Slam* turnīru uzvarētāja (divreiz — vienspēlēs, vienreiz — jauktajā dubultspēlē); 36 WTA turnīru uzvarētāja (30 — vienspēles); trīskārtēja Federācijas kausa ieguvēja (1998, 1999, 2000) ASV izlases sastāvā. Starptautiskās tenisa slavas zāles locekle kopš 1992. gada. Turklāt viņa uzvarēja 1980. gada WTA tūres čempionātā vienspēlēs.

Vairākas traumas un smaga autoavārija pārtrauca viņas karjeru. Viņa ir jaunākā ASV atklātā čempionātā sieviešu vienspēļu čempione un ir jaunākā (29 gadu vecumā) uzņemtā Starptautiskajā tenisa slavas zālē. Ostina karjeras laikā izcīnīja 30 vienspēļu titulus uz visiem segumiem: māla (gan sarkanā, gan zaļā), iekštelpu paklāja, zālāja un cietā laukuma.

Pēc tenisistes karjeras beigām strādāja par NBC un *USA Network* komentētāju.

## Statistika

### Grand Slam vienspēļu finālu rezultāti

#### Uzvaras (2)

### Grand Slam jaukto dubultspēļu finālu rezultāti

#### Uzvaras (1)

#### Zaudējumi (1)

### WTA Fināli

#### Vienspēles: 2 (1 tituls, 1 fināls)

## Apbalvojumi un pagodinājumi
* Starptautiskā tenisa slavas zāle (1992)
* Sāras Palfrijas Dancigas balva (2004)
* Associated Press Gada sportiste (1979, 1981)

## Atsauces

## Ārējās saites
Harijs Kjūels

**Harijs Kjūels** (, dzimis ) ir Austrālijas futbola treneris un bijušais futbolists, spēlējis uzbrucēja pozīcijā, bijis Austrālijas futbola izlases dalībnieks.

Savas spēlētāja karjeras laikā pārstāvējis ''Leeds United'', ''Liverpool'', ''Galatasaray'', ''Melbourne Victory'', ''Al-Gharafa'' un ''Melbourne Heart''. Spēlējot *Leeds United* komandā, Kjūels 2000. gadā tika atzīts par PFA gada labāko jauno spēlētāju. 2001. gadā nominēts Zelta bumbas balvai. Ar *Liverpool* komandu 2005. gadā uzvarējis UEFA Čempionu līgā. Austrālijas futbola izlases sastāvā Kjūels 58 spēlēs guva 17 vārtus. Izlasi pārstāvējis 2006. un 2010. gada FIFA Pasaules kausā.

Pārsvarā spēlējis malējā uzbrucēja pozīcijā, bet spēlējis arī kā uzbrūkošais pussargs. 2012. gadā Austrālijas līdzjutēju, spēlētāju un mediju vērtējumā Kjūels tika atzīts par Austrālijas labāko futbolistu.

## Sasniegumi
**Liverpool**

* FA kauss: 2005—06
* UEFA Čempionu līga: 2004—05

**Galatasaray**

* Turcijas Superkauss: 2008

**Austrālija**

* Okeānijas Nāciju kauss: 2004

**Individuālie sasniegumi**

* PFA gada labākais jaunais spēlētājs: 1999—2000
* Okeānijas gada futbolists: 1999, 2001, 2003
* ''Leeds United'' gada labākais spēlētājs: 1999—2000

## Atsauces

## Ārējās saites
Huans (futbolists)

**Huans Silveira dus Santuss** (, dzimis ) ir bijušais Brazīlijas futbolists, spēlējis aizsarga pozīcijā, bijis Brazīlijas futbola izlases dalībnieks.

Sācis savu karjeru Brazīlijas komandā ''Flamengo''. 2002. gadā pārcēlis uz Eiropu, lai spēlētu Vācijas Bundeslīgas komandā *[[Bayer Leverkusen]]*. *Bayer Leverkusen* komandā Huans spēlēja līdz 2007. gadam, kad viņš pārcēlās uz Itālijas komandu *[[AS Roma]]*. Ar *Roma* komandu viņš izcīnīja vienu *[[Coppa Italia]]* un vienu *[[Supercoppa Italiana]]*. 2012. gadā atgriezies Brazīlijā. Savu karjeru noslēdzis 2019. gadā.

Brazīlijas futbola izlases sastāvā Huans nospēlēja 79 spēlēs un guva 7 vārtus. Piedalījies 2006. un 2010. gada FIFA Pasaules kausā, kā arī trijos *[[Copa América]]* turnīros.

## Sasniegumi
**Flamengo**

* Campeonato Carioca: 1996, 1999, 2000, 2001, 2017, 2019
* Copa dos Campeões: 2001
* Copa Mercosur: 1999
* Copa de Oro: 1996

**Roma**

* Coppa Italia: 2007–08
* Supercoppa Italiana: 2007

**Internacional**

* Campeonato Gaúcho: 2013, 2014, 2015

**Brazīlija**

* Copa América: 2004, 2007
* FIFA Konfederāciju kauss: 2005, 2009

## Ārējās saites
Emersons Ferreira da Roza

**Emersons Ferreira da Roza** (, dzimis ) ir bijušais Brazīlijas futbolists, spēlēja pussarga pozīcijā, bijis Brazīlijas futbola izlases dalībnieks.

Savu karjeru sācis ''Grêmio'' komandā, kurā viņš uzvarēja Brazīlijas A sērijā. Vēlāk pārcēlies uz Eiropu, lai spēlētu *[[Bayer Leverkusen]]* komandā. 2000. gadā Emersons pievienojās Itālijas komandai *[[AS Roma]]*, ar kuru viņš uzvarēja ''Serie A''. Vēlāk izcīnījis *[[La Liga]]* titulu ar ''Real Madrid'', kā arī ar *[[AC Milan]]* komandu ieguvis UEFA Superkausu un FIFA Klubu Pasaules kausu.

Brazīlijas futbola izlases sastāvā piedalījies 1998. un 2006. gada FIFA Pasaules kausā, divos *[[Copa América]]* turnīros un trijos FIFA Konfederāciju kausos.

## Sasniegumi
**Grêmio**

* Brazīlijas A sērija: 1996
* Copa do Brasil: 1994, 1997
* Copa Libertadores: 1995
* Recopa Sudamericana:1996

**Roma**

* Itālijas A sērija: 2000–01
* Supercoppa Italiana: 2001

**Real Madrid**

* La Liga: 2006–07

**Milan**

* UEFA Superkauss: 2007
* FIFA Klubu Pasaules kauss: 2007

**Miami Dade**

* APSL: 2017

**Brazīlija**

* Copa América: 1999
* FIFA Konfederāciju kauss: 2005

## Ārējās saites
Jumpstyle

***Jumpstyle*** ir Rietumeiropā populārs elektroniskās dejas stils un mūzikas žanrs ar ainām Austrumeiropā, Austrālijā un Amerikā.

## Vēsture
*Jumpstyle* tika izveidots Beļģijā. Tas bija īslaicīgs neliels žanrs, kas sākotnējā formā neguva popularitāti. Tomēr tas atkal parādījās sabiedrībā gadsimta mijā, un fandomisms sāka pieaugt visā Eiropā.

## Mūzika
*Jumpstyle* mūzika ir *tech-trance, hardstyle, gabber* un *mákina* pēctecis. Tās temps parasti ir 140-150 BPM. Tomēr to nevar uzskatīt tikai par palēninātu *gabber* versiju.

## Atsauces
Stīvens Gārdiners

**Stīvens Gārdiners** (; dzimis ) ir Bahamu Salu vieglatlēts, startē sprinta sacensībās, galvenokārt 400 m un 200 m distancēs. Izcīnījis zelta medaļu 2020. gada vasaras olimpiskajās spēlēs 400 m distancē. Uzvarējis arī 2019. gada Pasaules čempionātā.

Gārdineram pieder Bahamu salu rekords 200 m, 300 m un 400 m distancēs.

## Personīgie rekordi

## Atsauces

## Ārējās saites
Luijs Sahā

**Luijs Lorēns Sahā** (; dzimis ) ir bijušais Francijas futbolists, spēlējis uzbrucēja pozīcijā, bijis Francijas futbola izlases dalībnieks.

Savu karjeru sācis ''Metz'' komandā. 1999. gadā ticis izīrēts ''Newcastle United''. 2000. gadā Sahā pārcēlās uz Anglijas komandu ''Fulham''. Savā pirmajā sezonā Sahā kļuva par nozīmīgu komandas spēlētāju, palīdzot komandai izcīnīt vietu Anglijas Premjerlīgā. 2004. gadā viņš pievienojās ''Manchester United'' komandai. Lai gan Sahā bieži traumu dēļ nespēlēja, viņš divreiz uzvarēja Premjerlīgā un vienreiz izcīnīja UEFA Čempionu līgas trofeju. Vēlāk spēlējis ''Everton'', ''Tottenham Hotspur'', ''Sunderland'' un ''Lazio''.

Francijas futbola izlasi pārstāvējis 2004. gada Eiropas čempionātā un 2006. gada FIFA Pasaules kausā.

## Sasniegumi
**Fulham**

* Anglijas futbola līgas Pirmā divīzija: 2000–01
* UEFA Intertoto kauss: 2002

**Manchester United**

* Anglijas Premjerlīga: 2006–07, 2007–08
* Anglijas Līgas kauss: 2005–06
* UEFA Čempionu līga: 2007–08

## Ārējās saites
Zē Robertu

**Žuzē Robertu da Silva Žuniors** (; dzimis ), plašāk pazīstams kā **Zē Robertu** (*Zé Roberto*), ir bijušais Brazīlijas futbolists, spēlējis pussarga pozīcijā, bijis Brazīlijas futbola izlases dalībnieks.

Vislabāk pazīstams spēlējot *[[Bayer Leverkusen]]* un ''Bayern Munich'' komandās. Ar *Bayer Leverkusen* komandu 2002. gadā sasniedzis UEFA Čempionu līgas finālu, kurā viņš zaudēja savai bijušajai komandai *[[Madrides "Real" (futbols)|Real Madrid]]*. Vēlāk ar *Bayern Munich* komandu izcīnījis četrus Vācijas Bundeslīgas titulus un četrus Vācijas kausus.

Ar Brazīlijas futbola izlasi spēlējis 1998. un 2006. gada FIFA Pasaules kausā. 1997. un 1999. gadā ar izlasi uzvarējis *[[Copa América]]* turnīrā.

## Sasniegumi
**Real Madrid**

* La Liga: 1996–97
* Spānijas Superkauss: 1997
* UEFA Čempionu līga: 1997–98

**Bayern Munich**

* Vācijas Bundeslīga: 2002–03, 2004–05, 2005–06, 2007–08
* DFB Pokal: 2002–03, 2004–05, 2005–06, 2007–08
* DFL Ligapokal: 2004, 2007

**Santos**

* Campeonato Paulista: 2007

**Al-Gharafa**

* Emir of Qatar Cup: 2012

**Palmeiras**

* Brazīlijas A sērija: 2016
* Copa do Brasil: 2015

**Brazīlija**

* Copa América: 1997, 1999
* FIFA Konfederāciju kauss: 1997, 2005

## Ārējās saites
Mikaels Landro

**Mikaels Vensāns Andrē Marī Landro** (, dzimis ) ir Francijas futbola treneris un bijušais futbolists, spēlējis vārtsarga pozīcijā, bijis Francijas futbola izlases dalībnieks.

Francijas 1. līgā Landro ir nospēlējis 618 mačus, kas ir līgas rekords. Savas karjeras laikā pārstāvējis ''Nantes'', *[[Paris Saint-Germain]]*, ''Lille'' un ''Bastia''. Ar *Nantes* komandu Landro 2001. gadā izcīnīja *[[Ligue 1]]* titulu, bet 2011. gadā viņš to paveica ar *Lille* komandu.

Ilgstoši kā rezerves vārtsargs pārstāvējis Francijas futbola izlasi. Pārstāvējis izlasi 2006. un 2014. gada FIFA Pasaules kausā, kā arī 2004. gada Eiropas čempionātā.

## Sasniegumi
**Nantes**

* 1. divīzija: 2000–01
* Coupe de France: 1998–99, 1999–2000
* Trophée des Champions: 1999, 2001

**Paris Saint-Germain**

* Coupe de la Ligue: 2007–08

**Lille**

* 1. līga: 2010–11
* Coupe de France: 2010–11

**Francija**

* FIFA Konfederāciju kauss: 2001, 2003

## Ārējās saites
Žozefs Barass

**Žozefs Barass** () bija beļģu sporta šāvējs. Startējis 1900. gada vasaras olimpiskajās spēlēs Parīzē.

Barass 1900. gada Parīzes olimpiskajās spēlēs startēja piecās šaušanas disciplīnās, diemžēl četrās no tām viņš palika pēdējais.

## Rezultāti
### Olimpiskās spēles

## Atsauces

## Ārējās saites
* Žozefs Barass (Olympics profils) 
* Žozefs Barass (Olympedia profils) 
* Žozefs Barass (Sports Reference profils)
2021. gada Pasaules čempionāts šosejas riteņbraukšanā

**2021. gada [[Pasaules čempionāts šosejas riteņbraukšanā]]** notika Flandrijas reģionā, Beļģijā, no 19. līdz 26. septembrim. Tas bija 94. Pasaules čempionāts un desmitā reize, kad tas noticis Beļģijā. Reģionu izvēlējās saistībā ar Pasaules čempionāta simtgades atzīmēšanu, UCI izvēloties to piešķirt vienai no tās dibinātājvalstīm.

Čempionāts sastāvēja no 11 sacensībām: grupas un individuālā brauciena vīriešiem, sievietēm, vīriešiem līdz 23 gadu vecumam, jauniešiem un jaunietēm, kā arī jauktās komandu stafetes vīriešu un sieviešu nacionālajām izlasēm.

## Sacensību grafiks

Visi laiki norādīti pēc vietējā, Centrāleiropas vasaras laika jeb UTC+02:00.

## Sacensību kopsavilkums

### Elites grupu sacensības

### U-23 sacensības

### Junioru sacensības

## Latvijas sportistu dalība
Latvijas Riteņbraukšanas federācija startam čempionātā pieteica 17 braucējus:

## Medaļu kopvērtējums

## Atsauces

## Ārējās saites

*
Andrejs Aivars

**Andrejs Aivars** (dzimis Ērgļos, 1909.g. 12. decembrī - miris Rīgā, 1975.g. 30. novembrī) bija latviešu un padomju arhitekts.

## Dzīvesgājums
Andrejs Aivars dzimis Ērgļos, 1909.g. 12. decembrī.

Mācījies Latvijas Universitātes Arhitektūras fakultātē (1932-42). No 1946.g. sāka strādāt Latvijas PSR Pilsētu celtniecības projektēšanas institūtā. Tajā paša gadā Andrejs Aivars projektēja un vadīja būvdarbus Latvijas valdības pastāvīgajai pārstāvniecības ēkai Maskavā (1946).

Andrejs Aivars projektēja un vadīja būvdarbus  Latvijas paviljonam PSRS Tautas saimniecības sasniegumu izstādē (1952). Pēdējā darbā viņam palīdzēja Kārlis Plūksne, Voldemārs Zaķis un Vaidelotis Apsītis.

Projektējis Liepājas Pedagoģisko institūtu (1954), kultūras namu Krustpilī (1954-59). Viņa tipveida kultūras nama projekts 450 skatītājiem tika realizēts dažādos Latvijas mazpilsētās un rajona centros: Balvos (1954), Ērgļos, Preiļos (1959), Kārsavā, Varakļānos.

Valsts pilsētu celtniecības projektēšanas institūtā Aivars uzaudzis un nostājies tā radošā kolektīva priekšgalā kā galvenais arhitekts (1956).

1960-jos gados Andreja Aivara vadībā tika projektēti jaunie Rīgas mikrorajoni: Ķengaraga 3. kārta, Purvciems, Dzirciems. Par lielo, sarežģīto un interesantu uzdevumu arhitekts uzskatīja Ķengaraga centra projektēšanu, lai izveidotu veselu ēku kompleksu ar savu kultūras namu un sporta namu, tirdzniecības un sadziīves pakalpojumu iestādēm, kafejnīcu, restorānu un citiem objektiem.

Aivaram kā pirmajam latviešu arhitektam tika piešķirts Latvijas PSR Nopelniem bagātā arhitekta goda nosaukums.

"Kopš brīža, kad Tu pārņēmi institūta arhitektu vadību, varam droši apgalvot, ka gandrīz katrā republikā uzceltajā dzīvojamā majā, bērnudārzā, skolā, kultūras namā vai citā sabiedriskā iestādē ir ieguldīta arī daļa no Tava radošā darba, daļa no Tavas dzīves," - rakstīja Aivaram viņa 60 gadu jubilejā kolēģis Vaidelotis Apsītis.

Līdz 1973. gadam, būdams Valsts pilsētu celtniecības projektēšanas institūta galvenais arhitekts,viņš piedalījies dzīvojamo eku tipveida projektu izstrādāšanā un to ieviešanā celtniecība, t. sk. 103. sēriju, 467A sēriju. Viņa ieguldījumu masveida dzīvokļu celtniecībā atzinīgi novērtējusi republikas valdība un apbalvojusi ar Latvijas PSR Ministru Padomes prēmiju. Latvijas PSR Arhitektu savienībā viņš vadīja dzīvojamo ēku sekciju un bija valdes loceklis. Viņa vadībā veikti daudzi Vissavienības nozīmes pasākumi.

## Projektētās ēkas

Universität Liepāja.jpg|Bijusī Liepājas pedagoģiskā institūta ēka (Tagad Liepājas Universitāte) 1954.g.
Balvi, Balvu pilsēta, LV-4501, Latvia - panoramio (3).jpg|Balvu pilsētas kultūras nams (1954.g.)
Kārsavas kultūras nams.jpg|Kārsavas pilsētas kultūras nams (1959)


## Atsauces
Tiesības nogalināt

**"Tiesības nogalināt"** () ir 1989. gada *[[Eon Productions]]* producēta Džeimsa Bonda filmu sērijas sešpadsmitā filma, kā arī otrā un pēdējā filma, kurā MI6 aģentu 007 Džeimsu Bondu attēlo britu aktieris Timotijs Daltons. Filma nebija īpaši ienesīga, taču tas skaidrojams ar citu populāru franšīžu filmu iznākšanu vienā laikā. Filmas režisors ir Džons Glens, kas režisējis arī iepriekšējās četras Džeimsa Bonda filmas. Šī ir pirmā Bonda filma, kuras nosaukums nav ņemts no Iana Fleminga romāna.

Filmā Bonds tiek atstādināts no MI6, jo viņš vajā narkotiku oligarhu Fransu Sančesu, kurš ir pasūtījis Bonda drauga CIP aģenta Fēliksa Laitera un vuņa sievas slepkavību pēc viņu kāzām.

Galvenās lomas attēlo Timotijs Daltons, Kerija Louella, Roberts Davi, Talisa Soto un Entonijs Zerbe.

## Atsauces

## Ārējās saites
Jups Heinkess

**Josefs "Jups" Heinkess** (; dzimis ) ir bijušais Vācijas futbolists un futbola treneris, spēlējis uzbrucēja pozīcijā, bijis Rietumvācijas futbola izlases dalībnieks.

## Karjera

### Spēlētāja karjera
Lielāko daļu savas spēlētāja karjeras pavadījis *[[Borussia Mönchengladbach]]* komandā. Četras reizes kļuvis par Vācijas Bundeslīgas čempionu, bet 1974–75. gada sezonā ieguvis UEFA kausu. Divas sezonas bijis Bundeslīgas labākais vārtu guvējs, bet 1975–76. gada sezonā Eiropas kausa labākais vārtu guvējs. Ar 220 vārtiem, viņš ir ceturtais visu laiku labākais Bundeslīgas vārtu guvējs.

Ar Rietumvācijas futbola izlasi uzvarējis 1972. gada Eiropas čempionātā un 1974. gada FIFA Pasaules kausā.

### Trenera karjera
1979. gadā, 34 gadu vecumā kļuvis par *Borussia Mönchengladbach* galveno treneri. Šajā amatā viņš nostrādāja 8 gadus. 1987. gadā Heinkess kļuva par ''Bayern Munich'' treneri. Ar *Bayern Munich* komandu Heinkess divas reizes ieguva Vācijas Bundeslīgas titulu. Vēlāk bijis Spānijas komandu *[[Athletic Bilbao]]* un ''Tenerife'', kā arī Vācijas kluba *[[Eintracht Frankfurt]]* galvenais treneris. 1997–98. gada sezonu pavadījis *[[Madrides "Real" (futbols)|Real Madrid]]* komandā. Lai gan komanda *[[La Liga]]* turnīrā finišēja tikai ceturtajā vietā, viņš palīdzēja *Real Madrid* komandai iegūt pirmo UEFA Čempionu līgas titulu kopš 1966. gada. Vēlāk vadījis ''Benfica'', *Athletic Bilbao*, *[[FC Schalke 04]]*, *Borussia Mönchengladbach* un *[[Bayer Leverkusen]]*. 2011. gadā kļuvis atkal par *Bayern Munich* treneri. Ar *Bayern* komandu izcīnīja Bundeslīgas titulu, UEFA Čempionu līgas trofeju un Vācijas kausu. 2013. gadā atzīts par FIFA gada treneri. 2013. gada jūnijā Heinkess paziņoja, ka pametīs *Bayern* komandu. 2017. gada oktobrī Heinkess tika apstiprināts par *Bayern Munich* galveno treneri līdz 2017–18. gada sezonas beigām, aizvietojot Karlo Ančeloti. Pēc vēl viena Bundeslīgas titula Heinkess noslēdza savu trenera karjeru.

## Sasniegumi

### Spēlētāja karjera
**Borussia Mönchengladbach**

* Vācijas Bundeslīga: 1970–71, 1974–75, 1975–76, 1976–77
* UEFA kauss: 1974–75
* Vācijas kauss: 1972–73

**Rietumvācija**

* FIFA Pasaules kauss: 1974
* Eiropas čempionāts: 1972

**Individuālie sasniegumi**

* Vācijas Bundeslīgas labākais vārtu guvējs: 1973–74, 1974–75
* Eiropas kausa labākais vārtu guvējs: 1975–76
* UEFA Kausu ieguvēju kausa labākais vārtu guvējs: 1973–74
* UEFA kausa labākais vārtu guvējs: 1972–73, 1974–75

### Trenera karjera
**Bayern Munich**

* Vācijas Bundeslīga: 1988–89, 1989–90, 2012–13, 2017–18
* Vācijas kauss: 2012–13
* DFL-Supercup: 1987, 1990, 2012
* UEFA Čempionu līga: 2012–13

**Real Madrid**

* UEFA Čempionu līga: 1997–98
* Spānijas Superkauss: 1997

**Schalke 04**

* UEFA Intertoto kauss: 2003, 2004

**Individuālie sasniegumi**

* FIFA gada labākais treneris: 2013
* IFFHS labākais klubu treneris: 2013
* Eiropas sezonas labākais treneris: 2012–13
* Vācijas gada treneris: 2013, 2018

## Atsauces

## Ārējās saites
Johans Fogels

**Johans Luijs Fransuā Fogels** (, dzimis ) ir bijušais Šveices futbolists, spēlējis pussarga pozīcijā, bijis Šveices futbola izlases dalībnieks.

Savu lielāko daļu karjeras pavadījis Šveices komandā ''Grasshoppers'' un Nīderlandes komandā *[[PSV Eindhoven]]*. Ar *Grasshoppers* komandu izcīnījis trīs Šveices Nacionālās līgas titulus, savukārt ar *PSV Eindhoven* komandu četrus *[[Eredivisie]]* titulus. Pēcāk spēlējis *[[AC Milan]]*, *[[Real Betis]]* un *[[Blackburn Rovers]]*, bet savu karjeru noslēdzis *Grasshoppers* komandā, 2012. gadā.

Šveices futbola izlasi pārstāvējis 2006. gada FIFA Pasaules kausā, kā arī 1996. un 2004. gada Eiropas čempionātā.

## Sasniegumi
**Grasshoppers**

* Šveices Nacionālā līga: 1994–95, 1995–96, 1997–98
* Šveices kauss: 1994

**PSV Eindhoven**

* Eredivisie: 1999–2000, 2000–01, 2002–03, 2004–05
* Nīderlandes kauss: 2004–05
* Johan Cruijff Schaal: 2000, 2001, 2003

## Ārējās saites
Sāras Palfrijas Dancigas balva

**Sāras Palfrijas Dancigas balva** bija ikgadēja balva tenisistiem, ko ASV Tenisa asociācija pasniedza no 1986. līdz 2006. gadam.

Sāras Palfrijas Dancigas balvu saņēma tenisiste, kura, atlases žūrijas skatījumā, attiecīgajā gadā ieguva visaugstākos rādītājus sporta meistarībā, uzvedībā, sadarbības garā, kā arī ieguldījumu tenisa spēles izaugsmē. Vēl viens pamats balvai bija palīdzība, ko spēlētāja piedāvāja ne tikai sava līmeņa spēlētājiem, bet arī zemāka līmeņa spēlētājiem un junioriem.

Tieši Sāra Palfrija (Tenisa slavas zāles dalībniece kopš 1963. gada) ierosināja šo balvu noteikt kā sieviešu ekvivalentu Viljama M. Džonstona balvai vīriešiem, kas pastāvēja kopš 1947. gada. Šim nolūkam viņa vienu no savām ASV Nacionālā čempionāta balvām uzdāvināja Amerikas Savienoto Valstu Starptautiskajam zāliena tenisa klubam, lai tas kalpotu kā Sāras Palfrijas Dancigas balva. Uz tās tika iegravēts uzvarētāja vārds, kā piemiņa balvas saņēmējam tika pasniegts sudraba šķīvis ar atbilstošu tekstu.

## Balvas ieguvēji

## Atsauces
* ASV Tenisa asociācijas balvas angļu Vikipēdijā 
* ASV Tenisa asociācija
Šanči un leģenda par desmit gredzeniem

**"Šanči un leģenda par desmit gredzeniem"** () ir 2021. gada ASV supervaroņu filma, kas balstīta uz *[[Marvel Comics]]* izdevumiem par Šanči. Filmu producēja *[[Marvel Studios]]* un izplata *[[Walt Disney Studios Motion Pictures]]*. Šī ir *[[Marvel Cinematic Universe]]* (MCU) franšīzes 25. filma. Filmas režisors ir Destins Denjels Kretons, scenāriju viņš sarakstījis kopā ar Deivu Kalahemu un Endrū Lenemu. Simu Lu atveido Šanči lomu, pārējās lomās filmējas Akvafina, Menjera Žana, Fala Čena, Florians Muntanu, Benedikts Vongs, Mišela Jeo, Bens Kingslijs un Tonijs Luns. Filmā Šanči ir spiests stāties pretī savai pagātnei, kad viņa tēvs Venvu (Luns), Desmit gredzenu organizācijas līderis, Šanči un viņa māsu Sjalinu (Žana) iesaista mītiska ciema meklējumos.

Filmas ideja par Šanči parādījās jau 2001. gadā, taču darbs pie filmas nopietni sākās tikai 2018. gada decembrī, kad darbā pieņēma Kalahemu. Kretons projektam pievienojās 2019. gada martā, un projektu izziņoja kā pirmo *Marvel* filmu ar aziātu galvenajā lomā. Filmas nosaukumu un galveno aktieru sastāvu paziņoja jūlijā, atklājot filmas saistību ar Desmit gredzenu organizāciju, kas iepriekš parādījās MCU, un tās vadītāju Venvu. "Šanči un leģenda par desmit gredzeniem" ir pirmā *Marvel Studios* filma ar Āzijas režisoru un lielākoties Āzijas aktieru ansambli. Filmēšana sākās Sidnejā 2020. gada februārī, bet martā apturēta COVID-19 pandēmijas dēļ. Filmēšana atsākās augustā un pabeigta oktobrī, papildu filmēšana norisinājās Sanfrancisko.

Filmas "Šanči un leģenda par desmit gredzeniem" pirmizrāde notika  Losandželosā, bet ASV un Latvijas kinoteātros filmu sāka demonstrēt no 3. septembra kā daļu no MCU Ceturtās fāzes. Filmas starptautiskie ieņēmumi ir vairāk nekā  ASV dolāru, ierindojot filmu devītajā vietā starp ienesīgākajām 2021. gada filmām. Filma saņēmusi pozitīvas kritiķu atsauksmes, kas slavē cīņas ainu horeogrāfiju, Āzijas kultūras atspoguļojumu un popularizēšanu, kā arī Lu un Luna aktierspēli. Filma saņēmusi vairākas balvas un nominācijas, tostarp tā ir nominēta 94. Kinoakadēmijas balvai kategorijā "Labākie vizuālie efekti". Turpinājums atrodas izstrādes procesā, un Kretons būs turpinājuma scenārists un režisors.

## Atsauces

## Ārējās saites
Knoke-Heista

**Knoke-Heista** (; ) ir pašvaldība Beļģijā, Rietumflandrijā. Pašvaldībā iekļautas šādas pilsētas: Heista pie jūras, Knoke, Deinbergena, Ramskapelle un Vestkapelle. 2018. gada 1. janvārī Knoke-Heistā dzīvoja 33 097 cilvēki. Pašvaldības platība ir 56,44&nbsp;km², bet iedzīvotāju blīvums 586,4/km². Knoke-Heista atrodas pie Ziemeļjūras polderu zonā pie Beļģijas robežas ar Nīderlandi. Tā ir Beļģijas zināmākais piejūras kūrorts.

## Sports
Pašvaldībā norisinājās 2021. gada Pasaules čempionāta šosejas riteņbraukšanā sacensības individuālajā braucienā un komandu stafetē.

## Atsauces

## Ārējās saites

*